ਰਾਧਿਕਾ ਸੁਰੇਸ਼
ਏ. ਰਾਧਿਕਾ ਸੁਰੇਸ਼ (ਅੰਗ੍ਰੇਜ਼ੀ: A. Radhika Suresh) ਕੇਰਲ, ਭਾਰਤ ਦੀ ਇੱਕ ਟੇਬਲ ਟੈਨਿਸ ਖਿਡਾਰਨ ਹੈ। ਉਹ ਇੱਕ ਓਲੰਪੀਅਨ ਅਤੇ ਸਾਬਕਾ ਰਾਸ਼ਟਰੀ ਚੈਂਪੀਅਨ ਹੈ।

ਪਰਿਵਾਰ 
ਉਹ ਟੇਬਲ ਟੈਨਿਸ ਖਿਡਾਰੀਆਂ ਦੇ ਪਰਿਵਾਰ ਨਾਲ ਸਬੰਧਤ ਹੈ। ਉਸਦੇ ਪਿਤਾ ਕੇ.ਆਰ. ਪਿੱਲਈ ਇੱਕ ਸਾਬਕਾ ਤਾਮਿਲਨਾਡੂ ਅਤੇ ਕੇਰਲ ਰਾਜ ਚੈਂਪੀਅਨ ਸਨ ਅਤੇ ਉਸਦਾ ਵੱਡਾ ਭਰਾ, ਆਰ. ਰਾਜੇਸ਼ ਵੀ ਇੱਕ ਸਾਬਕਾ ਰਾਜ ਚੈਂਪੀਅਨ ਹੈ।

ਪ੍ਰਾਪਤੀਆਂ 
ਉਸ ਦੀਆਂ ਪ੍ਰਾਪਤੀਆਂ ਹੇਠਾਂ ਦਿੱਤੀਆਂ ਗਈਆਂ ਹਨ:

ਰਾਜ 

 10 ਸਾਲ ਦੀ ਉਮਰ ਵਿੱਚ ਉਸਨੇ ਕੇਰਲ ਰਾਜ ਸਬ-ਜੂਨੀਅਰ ਖਿਤਾਬ ਜਿੱਤਿਆ।

ਰਾਸ਼ਟਰੀ 

 1986 ਵਿੱਚ ਮੁਜ਼ੱਫਰਪੁਰ ਵਿਖੇ ਰਾਸ਼ਟਰੀ ਸਬ-ਜੂਨੀਅਰ ਖਿਤਾਬ ਜਿੱਤਿਆ
 1989 ਵਿੱਚ ਇੰਦੌਰ ਵਿਖੇ ਰਾਸ਼ਟਰੀ ਜੂਨੀਅਰ ਦਾ ਖਿਤਾਬ ਜਿੱਤਿਆ
 1995 ਵਿੱਚ ਪਾਂਡੀਚੇਰੀ ਵਿੱਚ ਰਾਸ਼ਟਰੀ ਮਹਿਲਾ ਖਿਤਾਬ ਜਿੱਤਿਆ
 2015 ਵਿੱਚ ਕੋਚੀ ਦੇ ਰਾਜੀਵ ਗਾਂਧੀ ਇਨਡੋਰ ਸਟੇਡੀਅਮ ਵਿੱਚ 22ਵੀਂ ਨੈਸ਼ਨਲ ਵੈਟਰਨਜ਼ ਟੇਬਲ ਟੈਨਿਸ ਚੈਂਪੀਅਨਸ਼ਿਪ ਵਿੱਚ ਮਹਿਲਾ ਸਿੰਗਲਜ਼ ਖ਼ਿਤਾਬ

ਅੰਤਰਰਾਸ਼ਟਰੀ 

 1991, 1993 ਅਤੇ 1995 ਵਿੱਚ ਵਿਸ਼ਵ ਚੈਂਪੀਅਨਸ਼ਿਪ
 1991, 1993 ਅਤੇ 1995 ਵਿੱਚ ਕਾਮਨਵੈਲਥ ਚੈਂਪੀਅਨਸ਼ਿਪ
 1990, 1992 ਅਤੇ 1994 ਵਿੱਚ ਏਸ਼ੀਅਨ ਟੇਬਲ ਟੈਨਿਸ ਚੈਂਪੀਅਨਸ਼ਿਪ
 1996 ਅਟਲਾਂਟਾ ਓਲੰਪਿਕ ਟੇਬਲ ਟੈਨਿਸ ਈਵੈਂਟ
 1991 ਨੈਰੋਬੀ ਰਾਸ਼ਟਰਮੰਡਲ ਟੇਬਲ ਟੈਨਿਸ ਚੈਂਪੀਅਨਸ਼ਿਪ ਵਿੱਚ ਟੀਮ ਮੁਕਾਬਲੇ ਵਿੱਚ ਚਾਂਦੀ ਦਾ ਤਗਮਾ ਜਿੱਤਣ ਵਾਲੀ ਭਾਰਤੀ ਟੀਮ ਦਾ ਹਿੱਸਾ ਸੀ।
 1991 ਕੋਲੰਬੋ ਅਤੇ 1993 ਢਾਕਾ ਸਾਊਥ ਏਸ਼ੀਅਨ ਫੈਡਰੇਸ਼ਨ ਖੇਡਾਂ ਵਿੱਚ ਸਿੰਗਲਜ਼, ਡਬਲਜ਼ ਅਤੇ ਟੀਮ ਈਵੈਂਟਸ ਜਿੱਤ ਕੇ ਤਿੰਨੋਂ ਸੋਨ ਤਗਮੇ ਜਿੱਤੇ।

ਨਿੱਜੀ ਜੀਵਨ 
ਉਹ ਇੰਡੀਅਨ ਆਇਲ ਕਾਰਪੋਰੇਸ਼ਨ ਵਿੱਚ ਗਾਹਕ ਸੇਵਾ ਕਾਰਜਕਾਰੀ ਵਜੋਂ ਨੌਕਰੀ ਕਰਦੀ ਹੈ। ਉਹ ਕਦਾਵਨਥਰਾ ਵਾਈਐਮਸੀਏ ਵਿਖੇ ਇੱਕ ਅਕੈਡਮੀ ਵੀ ਚਲਾਉਂਦੀ ਹੈ।

ਹਵਾਲੇ 

ਜ਼ਿੰਦਾ ਲੋਕ